Roberts Milbergs

Roberts Milbergs (dzimis 1942. gada 15. augustā Jūrmalā; miris 2016. gada 4. aprīlī) bija latviešu inženieris un politiķis, Latvijas Tautas frontes valdes loceklis (1990—1991), viens no 1991. gada janvāra barikāžu organizētājiem, apvienības "Tēvzemei un Brīvībai" Jūrmalas nodaļas vadītājs (1993). Bijis 5. Saeimas deputāts.

 Dzīvesgājums 
R. Milberga tēvs Ivars Milbergs pēc tautības bijis vācietis, Otrā pasaules kara gados dienējis Latviešu leģionā. R. Milbergs jaunībā nodarbojies ar paukošanu, bijis viens no labākajiem PSRS. Strādājis par inženieri un taksometra vadītāju.

1988. gadā iesaistījies Latvijas Tautas frontē (LTF). R. Milbergs bija viens no LTF līderiem, bijis tās valdes loceklis (1990—1991), kā arī 1991. gada janvāra barikāžu viens no idejas autoriem un organizētājiem.Mūžībā aizgājis viens no Janvāra barikāžu idejas autoriem — Roberts Milbergs jurmala.pilseta24.lv

1993. gadā ievēlēts 5. Saeimā no apvienības "Tēvzemei un Brīvībai".

1994. gadā R. Milbergs tika apsūdzēts sadarbībā ar PSRS Valsts drošības komiteju, un Saeima apturēja viņa deputāta mandātu. 1995. gadā tiesa viņu neatzina par vainīgu apzinātā sadarbībā ar VDK, un Saeimas deputāta mandāts tika atjaunots, taču deputātu izslēdza no "Tēvzemei un Brīvībai". 2006. gada 18. jūlijā pēc divpadsmit gadu ilgas tiesāšanās stājās spēkā tiesas spriedums par to, ka R. Milbergs nav bijis VDK aģents vai informators.s.kgb.arhivi.lv 2018. gadā, kad tika publiskoti VDK ziņotāju saraksti, R. Milberga kartīte tika atrasta publiskotajā VDK savervēto aģentu kartotēkas daļā. Tajā apgalvots, ka viņš kā aģents "Sokoļskis" savervēts 1970. gada augustā.timenote.info

R. Milbergs pēc smagas slimības miris 2016. gada 4. aprīlī. Apbedīts Jūrmalā, Lielupes kapos. Viņam ir četras meitas; Dace un Krista Milbergas ir pazīstamas juristes.Dzelzs sakausējums  Zvērināta advokāte Krista Milberga

 Atsauces 

Kategorija:1942. gadā dzimušie
Kategorija:2016. gadā mirušie
Kategorija:Jūrmalā dzimušie
Kategorija:"Tēvzemei un Brīvībai" politiķi
Kategorija:5. Saeimas deputāti
Kategorija:Latvijas PSR VDK kartotēkā minētās personas